**AÐALFUNDUR FÉLAGS MÁLMIÐNAÐARMANNA AKUREYRI**

**5. MARS ÁRIÐ 2020**

**Var fundurinn haldinn í alþýðuhúsinu að skipagötu á Akureyri á 4 hæð í sal Lions klúbbsins og hófst kl 18:00**

1. Bauð Formaður fundagesti velkomna og setti fundinn. Mættir voru 47 félagsmenn með stjórn FMA.
Því næst las formaður upp fundarboðið og var það samþykkt af fundargestum.
2. Var svo Brynjólfur Jónsson kosinn fundarstjóri og Jón Ingi og Jóhann Valberg kosnir ritarar, að því loknu bauð formaður upp á hressingar í formi mexíkanskar kjúklingasúpu, íslenskrar kjötsúpu og tertu.
3. Ræddi fundarstjóri dagskrá fundarins og bauð hann svo nýkjörinn formann Samiðnar Elmar Hallgrímsson velkominn og var hann á fundinum til að ræða komandi breytingar á vinnufyrirkomulagi sem fellst í vinnutímastyttingu og breytingar á vinnutíma.
Fór hann vel yfir glærur um þær breytingar sem koma 1. Apríl ásamt formanni og þá möguleika sem gætu boðist félagsmönnum í vinnutímastyttingum. Og svaraði fyrirspurnum úr sal.

SP „Á hvaða kaupi yrðu þeir félagsmenn sem ynnu á föstudegi sem ætti að vera frídagur skv vinnutímastyttingunni?“ SV: þeir yrðu þá annað hvort á yfirvinnuálagi 1 eða 2. En það færi eftir hversu marga yfirvinnutíma þeir væru búnir með er það kæmi.

SP „Koma 13 mínútur á dag hvort sem atvinnurekanda líkar betur eða verr?“ SV: Já vikan fer úr 40 tímum í 37 tíma“ ( hér var misskilningur en 13. mín. á dag Koma aðeins til ef að báðir kaffitímar eru seldir sem aukið hagræði til launþegans og var leiðrétt síðar.)

SP „Hvenær kemur refsiálagið?“ SV: Þetta er kannski illa orðað að kalla þetta refsiálag. En það er sem sagt yfirvinna 2, en það kemur eftir 17.33 klst í yfirvinnu.

SP „Ég vinn í fyrirtæki sem er með starfsstöðvar á nokkrum stöðum á landinu. Og spurningin er sú hvort að meirihluti fyrir sunnan gæti ráðið því hvernig við á landsbyggðinni högum vinnutímanum, sem jafnvel gæti ekki hagnast þeim?“ SV: Það er í raun ekki talað um slíkar aðstæður í samningunum. En vonin er sú að atvinnurekendur taki nú mið af mismunandi starfsumhverfi þeirra sem búa og vinna á öðrum stöðum á landinu.

SP „Hvað mun breytast hjá þeim sem eru á svokölluðum pakkalaunum?“ SV: Í raun eru svokölluð pakkalaun ekki lögleg. En dagvinnan mun lækka í 37 klst og þeir yfirvinnutímar verða þá að miðast við þær breytingar sem koma þannig að allir hækki um sömu tölu og þau fyrirtæki sem hafa þetta þannig verða að taka þetta í gegn hjá sér þannig að hækkunin skili sér. Þessi fyrirtæki hafa þá alltaf stéttarfélögin til að hjálpa Þeim að gera framkvæmdina rétt ef þess þarf.

Fleiri urðu spurningarnar ekki og þakkaði Elmar fyrir sig og þurfti úr þessu að fara til að ná síðasta flugi dagsins til Reykjavíkur.
4. Kom svo að Hermanni Brynjarssyni að lesa upp ársreikning FMA fyrir árið 2019.
Og að venju var félagsmönnum boðið að koma með fyrirspurnir og/eða athugasemdir um ársreikninginn en engar athugasemdir komu.
Og að því loknu voru reikningarnir bornir undir félagsmenn til samþykktar, og voru þeir samþykktir með öllum greiddum atkvæðum.
5. Bauð fundarstjóri þá formanni að lesa upp skýrslu stjórnar fyrir starfsárið 2019
Þakkaði formaður fyrir sig og bauð fundargestum að ræða skýrslu stjórnar eða koma með athugasemdir, en engar athugasemdir komu úr sal um skýrslu stjórnar.
6. **KOSNINGAR**
Þar sem engin mótframboð komu í stjórnar eða samninganefndar samkvæmt lögum FMA 19.gr um lög félagsins og gildir því uppstilling stjórnar í þau embætti til næstu tveggja ára og eru eftirfarandi:

**Stjórnarmenn**
Jóhann Valberg Jónsson varaformaður.
Eyþór Jónsson gjaldkeri.
Egill Geirsson meðstjórnandi.
**Varastjórn**
Tveir menn í varastjórn. Jónas Jónsson og Sólveig Ólafsdóttir
Munu þau gegna sínum embættum til næstu tveggja ára
**Skoðunarmenn**: Brynjólfur Jónsson og Hákon Hákonarson
varaskoðunarmaður: Finnbogi Jónsson
eru þeir kosnir til eins árs.
7. **Ákvörðun félagsgjalds**. Tillaga stjórnar er að halda óbreyttu félagsgjaldi eða 1% af launum
Var það samþykkt.
8. Komið svo að lagabreytingum. En þær eru tvær í þetta sinn.
Fyrri samþykkt með einu mótatkvæði
Seinni samþykkt með öllum greiddum atkvæðum
Spurt er (lagabreyting2) „Ég vinn á litlum vinnustað og samkvæmt þessari breytingu verður ómögulegt að hafa trúnaðarmann“ SV það eru alltaf smá árekstrar með lítil fyrirtæki gagnvart trúnaðarmönnum og þarf að lágmarki 5.starfsmenn til að mega kjósa trúnaðarmann og þegar það er ekki hægt þá þarf bara að ræða það og finna lausnir. Félög hafa félög sameinast um trúnaðarmann. Í einu tilfelli er trúnaðarmaður viðkomandi staðar frá verslunarmönnum sem einmitt snýr að lagabreytingunum en undantekningar eru alltaf til en lög um verklag eftir sem áður. Almenn skynsemi verður að fylgja með og stjórn framvegis að samþykkja þá þann aðila sem fyrir valinu verður ef hann er ekki faglærður, náist ekki að fá faglærðan aðila til að taka að sér trúnaðarstörfin.
9. Hafði stjórn FMA ekkert undir önnur mál, en eitt kom þó úr sal.
„Út af þessari farsótt sem gengur núna (Covid-19) Ef starfsmenn fyrirtækis eru settir í sóttkví út af grunuðu smiti. Fáum við greidd laun?“ SV: Ef svo færi að starfsmaður er settur í sóttkví þá á hann að fá vottorð og fá greidd laun. Sem sagt no 1,2,3 fá vottorð.

***Fleira var það ekki og Fundi slitið kl 20.07***